แวะมาเวลาโพล้เพล้ดวงอาทิตย์ใกล้ลับขอบฟ้าประกอบกับแสงไฟประดับประดาในร้านเริ่มสว่างขึ้นแลงดงามยิ่งนัก วันนี้นัดครอบครัวมาทานอาหารที่นี่เพราะบรรยากาศดีพนักงานเอาใจใส่ ส่วนรสชาติอาหารไม่ใช่ปัจจัยหลักเพราะไม่มีเมนูไหนโดดเด่น เมนูที่สั่งวันนี้ได้แก่ แซลมอนแซ่บเป็นแซลมอนหั่นบางๆราดด้วยน้ำจิ้มซีฟู้ดกับวาซาบิ เรียกน้ำย่อยได้ดี, Cheese Stick เอามาทานเล่นๆพอได้,  หมึกไข่นึ่งมะนาวรสจัดจ้านใช้ได้, แกงส้มกุ้งยอดมะพร้าวผัดรวมเมนูนี้ให้ผ่าน, ขาหมูเยอรมันเมนูนี้ธรรมดา, หอยแมงภู่นิวซีแลนด์อบชีสเมนูนี้น่าเสียดายหอยเพราะไม่สดเท่าที่ควรประกอบกับอบมากเกินจนแข็งเมนูนี้ไม่ผ่าน, ออส่วนเมนูนี้ธรรมดา, คอหมูย่างวิวดีเมนูนี้ใช้ได้ใส่มาในจานร้อน, ปลากระพงทอดน้ำปลาทอดได้ดีแต่น้ำราดออกหวานไปนิด, หมูอบหมั่นโถว หมั่นโถวที่เสิร์ฟเป็นหมั่นโถวทอดอร่อยดีครับแต่หมูอบที่นำมาให้ใช้ไม่ได้มีกลิ่นเหมือนของค้างเก็บไว้นานจนเริ่มจะเสีย เราเองก็ไม่ได้ว่าอะไรเพียงแต่มีเจ้าหน้าที่มาสอบถามเลยแจ้งให้ทราบเขาก็ขอไปให้ในครัวตรวจสอบ ผลปรากฏว่าได้เมนูนี้มาใหม่ที่ไม่เสียอีกหนึ่งชุด
ใจจริงอยากให้สี่ดาวแต่มาตกที่หมูอบกับหอยเสียนี่..เสียดายจัง